Unge Forskere

Unge Forskere, fullt navn Forbundet Unge Forskere, er en norsk ungdomsorganisasjon som arbeider for å øke interessen for forskning blant ungdom. Foreningen ble stiftet 25. mai 1979 av deltagere i Konkurransen Unge Forskere. Konkurransen var etablert av Norsk A/S Philips i 1968.

Organisasjonen Forbundet Unge Forskere endret i 2013 navn til European Space Camp da dagens aktivitet er begrenset til gjennomføring av European Space Camp på Andøya.

 Ledere 
 1979–1985: Kari Fagernæs
 1985–1986: Rune Jørgensen
 1986–1991: Lars Ivar Christensen
 1991–1993: Geir Sagvolden
 1993–1999: Anders Grønli
 1999–2001: Alexander Refsum Jensenius
 2001–2003: Vera Louise Hauge
 2003–2004: Sunniva Stenmark
 2004–2005: Katrine Lillerud
 2005–2006: Mari Johanna Brox
 2006–2007: Eivind K. B. Johansen
 2007–2009: Naomi Ichihara Røkkum
 2009–2011: Stian Kristoffersen
 2011–2014: Frida Vestnes (European Space Camp)
 2014–2016: Christoffer Vikebø Nesse (European Space Camp)
 2016– : Eoghan Donal Gilleran (European Space Camp)

 Historie 
 1968: Norsk A/S Philips starter konkurransen Unge Forskere med Erik Røed som prosjektleder. Røed forblir aktiv i organiseringen av Unge Forskere-arbeidet de neste 30 årene.
 1979: Philips organiserer den internasjonale UF-konkurransen i Oslo. Foreningen Unge Forskere (FUF) grunnlegges.
 1982: FUF kommer med i organiseringen av konkurransen Unge Forskere sammen med Norsk A/S Philips og Norsk Teknisk Museum.
 1986: Philips organiserer den internasjonale UF-konkurransen i Oslo.
 1987: Philips trekker seg ut av organiseringen av konkurransene
 1988: Konkurransen tildeles statsstøtte. Først gjennom KUD, senere gjennom NAVF og Norges forskningsråd.
 1989: Europakommisjonen overtar organiseringen av de internasjonale UF-konkurransene. FUF har lokalforeninger i Stavanger, Bergen, Trondheim og Froland i tillegg til foreningen i Oslo. Foreningen i Oslo åpner eget laboratorium i Norsk Teknisk Museum – en gave fra Norsk A/S Philips.
 1990: Deler av styret i FUF og redaksjonen i Tidsskriftet Unge Forskere trekker seg i protest mot Philips/de internasjonale konkurransene og Teknisk Museums representasjon og makt i FUFs styre. FUFs lokalforeninger dør ut.
 1991: FUF får rakettgruppen UFATEK i Oslo som arbeider et par år. Gruppen ledes av Jan-Erik Rønningen. En gruppe av eldre FUFere arbeider også i laboratoriet under ledelse av Michael Baziljevich.
 1995: Foreningen Unge Forskere omgjøres til Forbundet Unge Forskere. Dette får ingen spesielle konsekvenser for strukturen foreløpig da konkurransen på dette tidspunktet er den eneste aktiviteten.
 1995: Forbundet Unge Forskere mister sine gratis lokaler hos Norsk Teknisk Museum og flytter til Skillebekk. Norsk Teknisk Museum trekker seg samtidig som partner i Konkurransen Unge Forskere.
 1995: FUF satser på utadrettet virksomhet gjennom deltagelse på Ung-messene på Sjølyst og går etterhvert også inn på andre utadrettede aktiviteter (stands på andre messer, Forskningsdagene, internett, etc).
 1996: Etter initiativ fra Gustav Frisholm settes den første Space Camp Andøya igang i samarbeid med Andøya Rakettskytefelt. Gustav Frisholm, Lance Olav Eastgate og Anders Grønli er lederteam. Som et resultat av denne leiren stifter Ståle Norum Engen Trondheim Unge Forskere. Organisasjonen har dermed sin første aktive lokalforening på fem år.
 1997: Forbundet Unge Forskere, Norges forskningsråd og Det norske Universitetsråd oppretter Stiftelsen Ungdom og Forskning for å få en solid base for konkurransen Unge Forskere. De ni styremedlemmene i Stiftelsen oppnevnes av FUF (2), Forskningsrådet (3), Universitetsrådet (2) og NHO (2). Denne Stiftelsen overtar alle FUFs forpliktelser rundt konkurransen, men FUF stiller med folk til finalearrangementene og et jurymedlem. Stiftelsen overtar også ansvaret for kontor og sekretariat og gir FUF mulighet til å ha tilhold i Stiftelsens lokaler. Anders Grønli og Erik Røed fungerer som daglig ledelse av Stiftelsen Ungdom og Forskning i oppstartsfasen.
 1998: Deltagere fra årets Space Camp etablerer lokalforeninger i Bergen og Arendal. Eplehelgen, FUFs årlige kontakmøte arrangeres for første gang.
 1999: FUF og Stiftelsen flytter inn i nye lokaler i Forskningsparken på Blindern. 
 1999: Den første BioMed Camp arrangeres i Bergen i samarbeid med Universitetet i Bergen og Havforskningsinstituttet. Initiativtagere og ledere for leirene er Kristin Viste, Marit Braute, Astrid van Wingerden og Anders Grønli.
 1999: Det etableres lokalforeninger i Solør, Oslo, Evje og Kristiansand.
 2000: Den første ledertreningen blir arrangert for lokalforeningsledere. 
 2000: Hanne Andrea Kraugerud og Anders Grønli tar initiativet til den første Humaniorahelgen: "Seminar om 1990-årene". Dette er ment som et tilbud til de som er interessert i humaniora og samfunnsvitenskap. 
 2000: Tor Arne Kvaløy tar initiativet til den første Cyber Camp i Trondheim. Den arrangeres i samarbeid med Norges teknisk-naturvitenskapelige universitet og Høgskolen i Sør-Trøndelag.
 2001: Space Camp blir omgjort til en internasjonal sommerleir og bytter navn til European Space Camp. 
 2001: FUF deltar aktivt i forbindelse med 13th European Union Contest for Young Scientists i Bergen, som arrangeres av Stiftelsen Ungdom og Forskning. 
 2001: FUF signerer en intensjonsavtale med NAROM for videre samarbeid om romrelaterte tiltak for ungdom. 
 2001: Det første nordiske unge forskere møtet arrangeres i Oslo. Deltagerne vedtar "Blankvannserklæringen" som et visjonsdokument for bedre nordisk samarbeid.
 2002: Etter initiativ fra FUF stiftes Ungdommens Naturvidenskabelige Forening som nasjonal organisasjon i Danmark. 
 2002: FUF signerer samarbeidsavtale med NTNU om videre satsing på IT-relaterte tiltak for ungdom. 
 2002: UNF gjennomfører sin første BioTech Camp med norsk deltagelse. Sammen med sine søsterorganisasjoner tilbyr FUF fem sommerleire innen vidt forskjellige fagfelt.
 2003: Stort skandinavisk møte i Danmark, Aarhus hvor norske FUFs søsterorganisasjoner i Sverige og Danmark møtes for å utveksle tanker og ideer.
 2004: Yerina Rock tar initiativ til etablering av Vitenskapscaféen. Arrangementene legges til Café Rust. Senere på året starter dette også i Bergen ledet av Silje Bakken Gill og Irlin Nyland. 
 2004: Den første Inspirasjonshelgen holdes i Trondheim, ledertrening og strategiplan for mer etablerte fufere settes opp. 
 2004: 25-årsjubileum ble feiret i Forskningsrådet.
 2005: FUF får nye nettsider. Vitenskapskafeen er flyttet til Oceanina i Oslo, for større lokaler. 
 2005: Wave Camp startet i samarbeid med NOTAM denne sommeren, en musikkteknologileir, etter initiativ fra Alexander Refsum Jensenius.
 2013: FUF endrer navn til European Space Camp da det er organisasjonens eneste aktivitet. 

 Eksterne lenker 
 Unge Forskeres hjemmeside
 European Space Camp

Kategori:Norske ungdomsorganisasjoner
Kategori:Norsk forskning
Kategori:Organisasjoner etablert i 1979